Katona József: Bánk bán

„Idézet elemzés”

*„Nincs a teremtésben vesztes, csak én!*

*Nincs árva más több, csak az én gyermekem!”*

*(Bánk, Ötödik szakasz)*

Ez a rövid idézet szerintünk jól összefoglalja a mű mondanivalóját, Bánk tragédiáját.

A mai kor embere is gyakran érzi akár kisebb kudarcok után is, hogy összeomlik a világ körülötte, reménytelennek látja a helyzetét. Beszűkül a saját problémájára, nem figyel a körülötte lévőkre, akik akár rosszabb helyzetben is vannak. Önmagán kívül az embereknek a legfontosabb a gyermekük.

*„Ott van a haza,*

*hol a haszon”*

*(Biberach, Első szakasz)*

Biberach a műben külföldről érkezett lovag, akinek csak a pénz számít. Mindenkinek tanácsot ad, és mindezért pénzt vár folyamatosan. Gondolkodásmódja nem változik a dráma folyamán, ebből következik majd halála is.

A mai korban is aktuális az idézet, mert országon belül is megfigyelhető a lakosság vándorlása, a keleti országrészből költöznek az emberek a nyugati területekre a jobb megélhetés reményében. Jelentős azon családok száma is, akik Angliába, Németországba, Ausztriába, Svédországba mennek dolgozni, ahol sokkal magasabb béreket kapnak és biztosabb egzisztenciát tudnak teremteni. Nekik még Magyarország jelenti a hazát, de gyermekeiknek már nem.